O‘zbekiston Ichki ishlar vazirligi tizimida qator yangi lavozim tayinlovlari amalga oshirildi. Bu haqda “Postda” gazetasi xabar bermoqda. Xususan, podpolkovnik Mustaqimov Davron Abduvaliyevich – O‘zbekiston Respublikasi IIV Moliya va moddiy-texnika ta’minoti bosh boshqarmasi boshlig‘ining o‘rinbosari – Moddiy-texnika ta’minoti boshqarmasi boshlig‘i lavozimiga; podpolkovnik Samadov Shuhrat Niyozovich – Buxoro viloyati IIB Patrul-post xizmati va jamoat tartibini saqlash boshqarmasi boshlig‘i lavozimiga; podpolkovnik Ilyasov Askar Kenesbayevich – Qoraqalpog‘iston Respublikasi To‘rtko‘l tumani IIB boshlig‘i lavozimiga; podpolkovnik Bozorov Baxtiyor Po‘latovich – Navoiy viloyati Xatirchi tumani IIB boshlig‘i lavozimiga; podpolkovnik Toshmatov Abdumavlon Sayfuddinovich – Farg‘ona viloyati O‘zbekiston tumani IIB boshlig‘i lavozimiga; mayor Obidov Ulug‘bek Obid o‘g‘li – Sirdaryo viloyati Yangiyer shahar IIB boshlig‘i lavozimiga tayinlandilar.